open-index/open-wikipedia-markdown huggingface dataset:
Nærsynet

***Nærsynet*** er et norsk aktualitetsprogram som gikk på NRK fra 1980 til 1981. Programledere var Berit Hedemann, Else Myklebust og Ragnar Baartvedt.

Man tok opp dagsaktuelle tema såvel som folkeopplysende tema, som helse, kvinner, menn, generasjonsmotsetninger, rasediskriminering (samiske barn i norsk skole), klasseforskjeller (Oslo øst og vest) og skilsmisse, samt praktiske emner som trafikk, mat og bolig.  Det hadde en blanding av faste og løse programposter og mye intervju av vanlige folk fra hele landet. Musikk, sang og dikt var faste innslag. Husorkesteret besto av Steinar Ofsdal og Anne Grete Preus. Seerne ble oppfordret til å skrive til NRK om sitt syn på de spørsmålene som ble reist i *Nærsynet*. Redaksjonen ba seerne være med å forme programmet ved å sende brev med tips, spørsmål, dikt og bilder.

## Referanser


## Eksterne lenker
*Programmet på NRK Nett-TV
Du store verden

***Du store verden*** er et kunnskapsspill fra norske Sandvik AS som kom ut høsten 2007. Spillet er for barn, men har en egen versjon for voksne.

Spillet ble utgitt på 4 språk: Norsk (med stemmen til Espen Sandvik), svensk, tysk og finsk.

## Spillet
Spillet er et gameshow spill der  du skal svare på 8 spørsmål. I barneversjonen er spørsmålene hentet fra bøkene i bokserien Mine første fakta. I den voksne versjonen kan du velge mellom disse spørsmålene eller artige spørsmål hentet fra kilder på internett.

## Eksterne lenker
* Spillets nettside
Erich Bey

**Erich Bey** (født 23. mars 1898, død 26. desember 1943) var en tysk marineoffiser under den andre verdenskrig. Han er mest kjent som kommandør for den tyske jagerflåten og som skipssjef på den tyske slagkrysseren «Scharnhorst». Han deltok også i første verdenskrig. Han fikk Jernkorset (1914) og Jernkorsets ridderkors.

Han døde den 26. desember 1943 under slaget om Nordkapp.

## Referanser
Mehmed Abdülâziz II

**Mehmed Abdülâziz II** (*Şehzade Mehmed Abdulaziz Efendi* eller *Mehmed Abdülaziz Osmanoğlu*; 1901–1977) var en osmansk prins, sønn av Şehzade Mehmed Seyfeddin sønnesønn av sultan Abdülâziz. Han var det 40. overhodet for Det osmanske dynastiet fra 1973 til 1977.

## Biografi
Şehzade Mehmed Abdulaziz ble født 26. september 1901 i Ortaköy Palace. Hans far var Şehzade Mehmed Seyfeddin, sønn av sultan Abdulaziz og Gevheri Kadın, og hans mor var Neşefelek Hanım. Han var sin fars eldste sønn og morens eneste barn. Han hadde to yngre halvbrødre, Şehzade Mahmud Şevket og Şehzade Ahmed Tevhid, og en yngre halvsøster, Fatma Gevheri Sultan. Han var utdannet ved Ottoman Military College i Istanbul.

Da herskerfamilien i Det osmanske rike i mars 1924 måtte dra i eksil som følge av tapet i Første verdenskrig flyttet Abdulaziz og familien til Nice i Frankrike. De kjøpte en villa nær Villa Carabacel som tilhørte Seniha Sultan, datter av sultan Abdulmejid I. Hans far døde her i 1927. Abdulaziz bosatte seg deretter i Kairo i Egypt.

Mehmed Abdulaziz' eneste kone var Berkemal Hanım. Hun var eldste datter av bey Ali Reza i Yeğen-familien som er i slekt med Muhammad Ali Pasha, og hans kone Nimet Hanım. Hun var født 16. mars 1911 i Kairo. De giftet seg 21. februar 1929 i Kairo. De hadde en datter, Hürrem *Sultan*, født 31. desember 1939. Berkemal døde 13. januar 1962. Hennes tredje yngste søster, Nafia Hanım, ble gift med Mehmed Orhan, det 42. overhode for det osmanske dynasti fra 1983 til 1994, og hun ble mor til Fatma Necla Sultan.

Şehzade Ahmed Nihad ble familiens overhode i august 1944 etter at Abdulmejid II døde. Men Şehzade Ömer Faruk aksepterte ikke valget selv om hans kone Sabiha Sultan støttet beslutningen om valget av overhode. Det var også andre slektninger som støttet Ömer Faruk.

Etter den egyptiske revolusjon i 1952 ble han av president Gamal Abdul Nasser utvist fra Egypt da han nektet å rette seg etter identitetsloven. Han flyttet til Nice hvor han fikk hjelp av president Charles de Gaulle til å skaffe seg fransk pass. Han fikk også et månedlig salær på femti tusen franc.

I 1973, etter at Şehzade Osman Fuad døde, ble han det 40. overhode for det osmanske dynasti. Han døde 19. januar 1977 i Nice, og ble gravlagt der.

## Referanser
Ekeberg gård (Oslo)

**Ekeberg gård** (gnr 151) også omtalt som **Store Ekeberg**,  **Stamhuset Ekeberg** og **Ekeberg hovedgård** er en av urgårdene i Oslo-området. Det er nylig avdekket rundt 3.000 år gamle hustufter på Ekeberg gård. Fra gammelt av har gården hett **Eikaberg** med alternative skrivemåter som *Egeberg, Eegeberg, Eikeberg, Ekeber* og *Ekeberg*. Betegnelsen «Store Ekeberg» er trolig brukt for å skille den fra «Lille Ekeberg», en plass/gård noe lenger øst i området som også omtales som «Egeberg» o.l. i kildematerialet. I dag er Ekeberg gård mest kjent som Ekeberg hovedgård. Lokalt blir den i dagligtale omtalt som «hovedgården».

Gårdsanlegget ble plassert nærmest balanserende på toppen av den nordvendte Ekebergskrenten. Det siste uthuset på gården ble revet i forbindelse med anlegget av Ekeberg camping i 1964. Våningshuset fra 1771/1777, som står noen få meter inn på Ekebergplatået, er fredet. 

Arkeologiske funn i området tyder på høy alder. Like sørvest for gårdens våningshus er det registrert et gravfelt fra jernalderen. Det er dessuten gjort helleristningsfunn i området rundt hovedbølet. Oslos eneste veideristning er fra eldre steinalder og ble risset inn et par hundre meter vest for dagens hovedbøl, det vil si ved Kongsveien like ovenfor sjømannsskolen i et område der det også finnes skålgroper, båtgraver og andre oldtidsfunn.

I 1582 ble Ekeberg gård med inn- og utmark utlagt til bymark. Snaue 200 år seinere, i 1778, ble gården solgt av kongen til S.A. Røhrt som gjorde den til stamhus i 1781. Jf. lov av 21. desember 2005 om oppløsning av stamhuset Ekeberg og kgl.res. av samme dato, opphørte stamhuset pr. 1. januar 2006. 

I dag eies gården av Oslo kommune. 

På sitt største var Ekeberg gård rundt 1.700 mål.

## Husmannsplasser
I siste halvdel av 1800-tallet hadde Ekeberg 16 husmannsplasser og utleide løkker med navn som England, Tempelet, Utsikten, Brannfjell, Morteløkka og Nordjordet har opprinnelig vært del av Ekeberg hovedgård. Her kan det tillegges at når kildene oppgir *Egeberg-eie, Egeberg-eye, Egeberg-eje* o.l., dreier det seg om husmannsplasser under hovedgården. Her må det også legges til at forveksling med husmannsplasser nær Lille Ekeberg forekommer. F.eks omtales bruket Svingen som «Egeberg-eie» med referanse til Munkebråten/Lille Ekeberg, men Svingen var eid av Oslo hospital og solgt i 1829.

## Galleri

Fil:2V8A0184.jpg|Ekeberg gård i kveldslys. Foto: Roman Cieslak (2019)
Fil:Ekeberg gård i kveldstid 2019.jpg|Ekeberg gård i kveldslys. Foto: Roman Cieslak (2019)


## Referanser


## Se også
* Lille Ekeberg
* Ekeberg
* Ekebergåsen
* Ekebergskrenten
* Ekebergskråninga

## Eksterne lenker
* Blf om Ekeberg hovedgård 
* www.ager.no om Ekeberg gård
* Namdalsavisa om restaureringa av våningshuset på Ekeberg gård

## Litteratur
* Jarnøy, Dag. *Stamhuset Ekeberg Hovedgård; i gode, men mest dårlige tider*, Oslo 2003
Conrad Albrecht

**Conrad Albrecht** (født 7. oktober 1880 i Bremen, død 18. august 1969 i Hamburg) var en tysk offiser (admiral) under andre verdenskrig.

I 1899 meldte han seg inn i Kaiserliche Marine og tjenestegjorde der som Korvettenkapitän og kommandør for en torpedobåtflåte. Etter første verdenskrig ble han forfremmet til viseadmiral. Han ble også tildelt jobben med å lede den baltiske flåten. Under andre verdenskrig ledet han flåten som var med på invasjonen av Polen i 1939.

Den 31. desember 1939 pensjonerte han seg og var etter dette ikke i tjeneste i Kriegsmarine.

## Referanser
Ekeberg gård

**Ekeberg gård** finnes flere steder i Norge:
*Ekeberg gård (Oslo), en gård på Ekeberg i Oslo som ofte omtales som *Ekeberg hovedgård* 
*Ekeberg gård (Drøbak) 
*Ekeberg gård (Enebakk) 
*Ekeberg gård (Tønsberg)
Korvettenkapitän

**Korvettenkapitän** er en grad i den tyske marinen. En typisk jobb for en *Korvettenkapitän* ville være å lede et lite skip, eller være underkommandant på et større skip. Tegnet på skulderen består av tre striper i, gull pluss en stjerne i gull. Graden som tilsvarer Lieutenant Commander i the Royal Navy, eller orlogskaptein i det norske Sjøforsvaret.

## Referanser
På sparket

***På sparket*** er et norsk aktualitetsmagasin med Per Øyvind Heradstveit som gikk på NRK Fjernsynet fra 1975 til 1981. De første årene var også Olav Øverland og Frantz Saksvik en del av programlederteamet.

*På sparket* var et aktualitetsprogram som tok for seg forskjellige aktuelle saker av politisk- og samfunnsmessig art da det gikk. 

## Referanser


## Eksterne lenker
*
Ketil Høegh

**Ketil Eivind Høegh** (født 3. desember 1956 i Tromsø) er en norsk skuespiller. Han er ansatt ved Hålogaland Teater.

## Teater

Høegh har bakgrunn fra amatørteater og skolerevyer (Bragerevyen) i Tromsø. Han gikk ut fra Statens teaterhøgskole i 1982 og ble først tilsatt ved Nordland teater. Av roller der kan nevnes Lennie i John Steinbecks *Om mus og menn*.

Fra 1984 var Høegh tilsatt ved Rogaland teater. Her spilte han blant annet Stanley Kowalski i Tennessee Williams: *En sporvogn til begjær*, Oberon i *[[En midtsommernattsdrøm]]* og den mannlige hovedrollen i *Slakteren* av Franz Xaver Kroetz.

### Ved Hålogaland teater

Fra 1991 har han vært ved Hålogaland Teater i hjembyen. Her har han bidratt med tolkninger fra så vel det klassiske repertoaret som samtidsdramatikk. I tillegg til at han vært en nøkkelperson i teaterets satsinger på nordnorsk humor. 

Sentrale roller har vært: 

### Instruktør og forfatter

Høegh har også skrevet og framført egne forestillinger: 
* *Billy Boy og Konrads Dusjteater* (1992)
* *Jakten på forestillinga* (1999, også musikk) 
* *En ganske almindelig flue* (basert på Hamsun-tekster, 2002)
 
Han har videre vært instruktør for flere lokale revyer i Tromsø (Revymafiaen), for «Milleniumsvorspiel» på Kulturhuset i Tromsø og for Harold Pinter: *Fødselsdagsselskapet* på Nordland teater (2003). 

I 2007 satte han opp Patrick Süskind: *Kontrabassen* under Festspillene i Nord-Norge.
 
Høegh har tilrettelagt skuespill til nordnorsk språkdrakt, f.eks Hamsuns *Benoni og Rosa*. Han har også hatt egne serier i Barnetimen i NRK Radio.

## Film og TV

Høegh  har medvirka i flere norske filmer, blant annet Knut Erik Jensens filmer *[[Stella Polaris (film)|Stella Polaris]]* (mannlig hovedrolle, 1993) og *[[Brent av frost]]* (Einar, 1997). Han hadde også rollen som Sigurd Høyvannsbukser i Brødrene Dal og vikingsverdets forbannelse (2010). I *[[Kongens nei (film)|Kongens nei]]* (2016) spilte han utenriksminister Halvdan Koht og i *Kings Bay* (2017) statsadvokaten.

Fra TV er han kjent for rollene som Steinar Lindbekk i tv-serien *[[Offshore (TV-serie)|Offshore]]* (NRK 1996–99) og som Brynjar i *[[Himmelblå]]* (NRK 2008–10). Han har også vært med i seriene *[[Ved kongens bord]]* (2005) og *[[Sejer - svarte sekunder]]* (2006).

Høegh har i 2008 regissert to kortfilmer: *Betydningen*, basert på en novelle av Kjell Askildsen (premiere oktober 2008), og *You'll never walk alone*, i manussamarbeid med Endre Lund Eriksen (premiere under Tromsø internasjonale filmfestival i januar 2009).

## Referanser





## Eksterne lenker
*
Carlos Lopes

**Carlos Alberto de Sousa Lopes** (født 18. februar 1947 i Viseu) er en tidligere portugisisk friidrettsutøver. I 1984 ble han landets første OL-vinner.

Lopes debuterte i mesterskapssammenheng i EM 1971 i Helsingfors der han endte helt nede på 33.-plass på 10&nbsp;000 meter. På 3000 meter hinder ble han slått ut i forsøket.

Han deltok også i OL 1972 i München, men der ble han slått ut i forsøkene på både 5000 og 10&nbsp;000 meter.

Gjennombruddet kom i 1976. Tidlig på året ble han verdensmester i terrengløp. I et løp i München 29. mai 1976 forbedret han sin personlige rekord på 10&nbsp;000&nbsp;m med 45 sekunder til 27.45,71. Med denne tiden ble han regnet blant favorittene til OL 1976 i Montréal.

I OL-finalen lå han først gjennom hele løpet og bestemte tempoet. 450 meter før mål ble han imidlertid passert av tittelforsvareren, Lasse Virén, og måtte nøye seg med sølv.

Åtte år etter sølvmedaljen opplevde Lopes karrierens høydepunkt. I 1984 ble han verdensmester i terrengløp for andre gang og løp 4. juli i Stockholm på 27.17,48. Selv om Lopes bare hadde startet i tre maratonløp og bare hadde fullført ett av dem, stilte han opp i maraton i OL 1984 i Los Angeles.

I dette løpet rykket han etter 34,5 kilometer og løp de neste 5 kilometerne på bare 14 minutter og 33 sekunder. Han fikk dermed et forsprang som han beholdt frem til mål. Irlands John Treacy ble nummer to.

Året etter sikret han seg sin tredje VM-tittel i terrengløp i Lisboa. 20. april 1985 forbedret Lopes i Rotterdam Marathon bestenoteringen til briten Steve Jones med 53 sekunder til 2.07,12.

## OL-medaljer
*  1984  Los Angeles -  **Gull** i friidrett, maraton menn  Portugal
*  1976  Montréal -  Sølv i friidrett, 10000 meter menn  Portugal

## Referanser


## Eksterne lenker
*
Agent Steel

**Agent Steel** er et amerikansk speed metal-band, fra Los Angeles, California.

Bandet ble startet i 1984 av vokalisten John Cyriis og trommeslageren Chuck Profus. Bandet ga ut to studioalbum og en EP før det ble oppløst i 1988. Det var kjent for Cyriis falsettvokal og ekstreme tempo, samt tekstene som ofte handlet om science fiction, noe som var relativt uvanlig innen heavy metal. Bandet ble gjenforent i 1998 med ny vokalist, Bruce Hall. Michael Zaputil sluttet året etter og ble erstattet av Robert Cardenas. Profus sluttet så i bandet etter han skadet hånden, og Rigo Amezcua overtok.

## Diskografi
* *[[Skeptics Apocalypse]]* (1985)
* *[[Mad Locust Rising]]* (EP) (1985)
* *[[Unstoppable Force]]* (1987)
* *[[Omega Conspiracy]]* (1999)
* *[[Order of the Illuminati]]* (2003)
* *[[Alienigma]]* (2007)
* *[[No Other Godz Before Me]]* (2021)

## Medlemmer
;Nåværende
* John Cyriis – Vokal (1984–1988, 2010–2011, 2018– )
* Nikolaj Atanasov – Gitar (2019– ) 
* Vin Fasqueira – Gitar (2020–)
* Eddie Webb – Bass (2020– ) 
* Rasmus Kjær – Trommer (2019– )  

;Tidligere
* Chuck Profus – Trommer (1984–2000)
* George Robb – Bass (1984–1986)
* John Gott – Gitar (1984)
* Mark Marshall – Gitar (1984)
* Bill Simmons – Gitar (1984)
* Kurt Colfelt – Gitar (1984–1985)
* Juan Garcia – Gitar (1984–1987, 1998–2011)
* George Robb – Bass (1984–1986)
* Bernie Versailles – Gitar (1985–1987, 1998–2011)
* Michael Zaputil – Bass (1986–1987, 1998–1999) 
* Silvio Golfetti – Gitar (1987)
* Brian East – Bass (1987)
* Bruce Hall – Vokal (1998–2010)
* Karlos Medina – Bassgitar (1999–2007)
* Rigo Amezcua – Trommer (2001–2011)
* Robert Cardenas – Bass (2007–2011)
* Kyle Abbott – Trommer (2019)
* Igor Lopes – Trommer (2019)
* Bill Simmons – Gitar (1984, 2019)
* Joe McGuigan – Bass (2019-2020)

;Turnémusikere
* Richard Bateman – Bass (1987; døde i 2018)
* James Murphy – Gitar (1987) 
* Jay Weslord – Gitar (1987–1988) 
* Tim Thomas – Gitar (2005) 
* James Rivera – Vokal (2011) 
* Rick Mythiasin – Vokal (2011) 

## Eksterne lenker
*  
* 
*
Arthur R. G. Solmssen

**Arthur R.G. Solmssen** (født 29. september 1928 i New York, død 23. april 2018) var en amerikansk forfatter. Han tilbrakte sin tidlige barndom i Berlin, og studerte ved Harvard College og University of Pennsylvania.

Hans mest kjente roman er *A Princess in Berlin* (1980), et portrett av Weimar-republikkens første tid i Tyskland.

## Verker
* *Rittenhouse Square* (1968)
* *Alexander's Feast*
* *The Comfort Letter*
* *Takeover Time*
* *[[A Princess in Berlin]]* (1980)
* *The Wife of Shore*

## Referanser
Fylkesvei 3448

**Fylkesvei 3448** går mellom Solheim og Søndeled kai i Risør kommune.

Frem til 2019 hadde veien betegnelsen fylkesvei 6 (Aust-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
1814 (TV-serie)

***1814*** er en norsk mini-serie på fire episoder som gikk på NRK i 1989. Serien var regissert av Stein Ørnhøi og skrevet av  Terje Nordby. Dette er en historisk serie som omhandler Riksforsamlingen på Eidsvoll.

## Handling
Serien tar utgangspunkt i historien omkring matros Even Thorsen (spilt av Bentein Baardson) som til tross for sine manglende kunnskaper om lese- og skrivekunsten likevel havnet blant den lærde overklassen som formet Grunnloven på Eidsvoll. Thorsen var matros i Marinen, og ble av menige og underoffiserer valgt til Riksforsamlingen på Eidsvoll.

Jon Eikemo har en viktig rolle som Wilhelm Koren Christie, leder for selvstendighetspartiet. Mot ham sto grev Herman Wedel Jarlsberg (spilt av Bjørn Floberg) fra unionspartiet. En annen gjennomgangsfigur i serien er den danske prins Christian Frederik (som spilles av den danske skuespilleren Niels Anders Thorn). Prinsen var Norges stattholder som etter hvert sluttet seg til tanken om et selvstendig Norge og ble landets første konge (i tre uker) etter fire århundrer under Danmark.

## Om serien
### Historisk bakgrunn
Danmark som Norge hørte inn under, støttet Napoleon under krigene i Europa, mens Sverige var i allianse med Russland og England mot Napoleon, som tapte et avgjørende slag ved Leipzig høsten 1813. Danmark var på tapernes side, og Sverige forlangte at Danmark skulle avstå Norge. Samtidig døde folk av sult i hele Norge. Det var hungersnød i landet i 1808, 1809 og 1812. Det gjæret i det norske folk som ikke hadde noe til overs for det danske eneveldet. Det var blant de viktige faktorene som samtidig økte presset på de som arbeidet med tanker om et selvstendig Norge. Men de 112 mennene som i denne situasjonen møttes på Eidsvold, hadde ingen politisk trening i å lede møter. Det ble mye rot, de snakket i munnen på hverandre, og overøste hverandre med det ene skjellsordet verre enn det andre.

### Produksjon
Serien ble innspilt sommeren 1989. Nærmere 40 arbeidsledige medvirket som statister i serien. Studio 1 på Marienlyst ble omgjort til en tro kopi av Riksforsamlingen på Eidsvoll i anledningen.

## I rollene
* Bentein Baardson ...  Even Thorsen
* Jon Eikemo ... Wilhelm Koren Christie
* Niels Anders Thorn ... Den danske prins Christian Fredrik
* Bjørn Floberg ... Grev Herman Wedel-Jarlsberg
* Erik Hivju  ... Sorenskriver Christian Magnus Falsen
* Lars Andreas Larssen  ... Sogneprest Jonas Rein
* Finn Kvalem  ... Kammerherre Peder Anker
* Knut Husebø ... Theis Lundegaard
* Ola B. Johannessen
* Eli Doseth ... Tjenestepike
* Kjell Kristian Rike (statist som lensmann Tvedten)
* Nils Sletta .... Sogneprest Nicolai Wergeland
* Magne Lindholm ... Jacob Aall
* Vidar Sandem ... Ludvig Frederik Brock
* Jan Frostad ... Peter Motzfeldt
* Even Rasmussen ... Severin Løvenskiold
* Ola B. Johannesen ... Georg Sverdrup
* Sigve Bøe ... Gustav Peter Blom
## Referanser


## Eksterne lenker
*
Henry (navn)

**Henry** er et mannsnavn med opprinnelse i det middelhøytyske navnet *Haimirich*, som betyr «hjemmets hersker». Henry er den engelske varianten av navnet og tilsvarer det norske navnet Henrik.

Henry brukes også som etternavn.

## Etymologi
Henry har opprinnelse i fransk *Henri*, via senlatin *Henricus*, fra tysk *Heinrich*, av gammelhøytysk *Heimerich*, bokstavelig «husets hersker», av *heim*, «hjem», og *rihhi*, «hersker». Det siste leddet kommer fra den indoeuropeiske rota *reg- «bevege seg i en rett linje», med avledede betydninger «lede i rett retning», og dermed «lede, herske».

## Utbredelse
*Henry* har vært et vanlig navn i England siden 1200-tallet.

*Henry* var et populært navn i USA på 1800-tallet og frem til 1940-årene, og igjen fra 2010-årene.

Navnet *Henry* var vanlig i Norge fra 1880- til 1940- årene og hadde en popularitetstopp med 0,8 % i 1914.. Navnet ble igjen populært i 2010- og 2020-årene.
 

|}

## Kjente personer med navnet
Personene i listen er ordnet kronologisk etter fødselsår.
* Henry Purcell (1659–1695), engelsk organist og komponist
* Henri Bergson (1859–1941), fransk filosof
* Henry Ford (1863–1947), amerikansk forretningsmann og grunnlegger av Ford Motor Company
* Henri Matisse (1869–1954), fransk bildekunstner
* Henri Cartier-Bresson (1908–2004), fransk fotograf
* Henry Wahl (1915–1984), norsk skøyteløper
* Henry Kissinger (1923–2023) amerikansk diplomat, statsviter og utenriksminister under Richard Nixon og Gerald Ford.
* Henry Valen (1924–2007), norsk statsviter
* Henry Notaker (f.1941), NRK reporter og forfatter
* Henry John Deutschendorf Jr (1943–1997), profesjonelt kjent som John Denver, amerikansk sanger
### Som etternavn
* Thierry Henry (1977–), fransk fotballspiller

## Referanser


## Eksterne lenker
*
Menneskevennen

***Menneskevennen*** (etablert 1861) var frem til 2017 navnet på medlemsbladet ***Edru Livsstil***, som utgis av Det Norske Totalavholdsselskap. Bladet ble etablert av Asbjørn Kloster for landets første avholdsforening i Stavanger, og utgitt ukentlig siden 1888.  

Blant de tidligste redaktørene finner en legen Oscar Nissen (1879–83), politikeren Sven Aarrestad (1883-1905 og 1922-27) og Ole Steffensen Isene (1906–21).

*Edru Livsstil* kommer (per 2018) ut med fire nummer i året, i et opplag på 300 eksemplarer. Ansvarlig redaktør per 2018 er Marit Barenes.

## Referanser


## Eksterne lenker
* dnt.no - Menneskevennen
Aargang 1880–1886

***Aargang*** er et norsk faktabasert dramatisert dokumentarserie om gikk på NRK fra 1980 til 1986. Programmet tok for seg ulike nyheter fra inn- og utland i 1880-årene, med hovedvekt på Norge. Formålet var å gi et tilbakeblikk på hvordan det var å leve i Norge for 100 år siden. Programmet var lagt opp som en nyhetsrevy, presentert av Anne Baggethun og Ragnar Baartvedt.

## Referanser


## Eksterne lenker
*
Espen Brodin

**Espen Brodin** (født 1954 i Oslo, død 2023) var en norsk forretningsmann og IT-grunder.

Brodin startet Fast Search & Transfer ASA i 1997 og var administrerende direktør fra 1997 til våren 2000. Han var storaksjonær i samme selskap. Brodin var utdannet filosof og innen teknologi (NTH). Han ledet tidlig et forskningsprosjekt på Wittgenstein hvor søk i tekster var sentralt. Har hatt sentrale stillinger i blant annet Accenture, Kreditkassen og Bankenes Betalingssentral. Etter Fast satset han på selskapet Fastweb, hvor han også var styreformann og tapte mye penger sammen med Øystein Tvenge.

## Referanser
Barcelonapaviljongen

**Barcelonapaviljongen**, som ble utforma av Ludwig Mies van der Rohe, var den tyske paviljongen under verdensutstillinga i Barcelona i 1929. Det var en viktig bygning historien til moderne arkitektur, som er kjent for sin enkle form og ekstravagante materialer, som marmor og travertin.

Bygningen sto på et stort podium ved et basseng. Selve strukturen besto av åtte stålpåler som holdt oppe et flatt tak, med glassvegger på utsida og flere skillevegger innvendig.

Mies designa Barcelonastolen sammen med denne bygningen. Paviljongen ble revet etter at verdensutstillinga var over, men i årene 1983 til 1986 ble det bygd en kopi av paviljongen på samme sted.

## Referanser


## Eksterne lenker
* Bilder av kopien av paviljongen
* Bildegalleri av paviljongen
* Bilder av Barcelona-paviljongen og Barcelona-stolen
Biblioteca de Catalunya

**Biblioteca de Catalunya** (**Catalonias bibliotek**) ligger i Barcelona. Det har et areal på 8&nbsp;820 m², og har over tre millioner eksemplarer av bøker. Det ble oppretta i 1907 som bibliotek for Institut d'Estudis Catalans, og ble åpna for publikum i 1914, med lokaler i Palau de la Generalitat. I dag er bibliotekets hovedbygning i det tidligere sykehuset Hospital de la Santa Creu i El Raval. Biblioteket disponerer også en annen bygning i Barcelona, samt en i Hospitalet de Llobregat.

## Eksterne lenker
*
Alfred Tysoe

**Alfred Edward Tysoe** (født 21. mars 1874 i Skerton ved Lancaster, død 26. oktober 1901 i Blackpool) var en britisk friidrettsutøver som deltok i de olympisk lekene 1900 i Paris. 

I 1896 vant han mesterskapet for *the Northern Counties* over 1000 yards og en engelsk mil. I 1898 vant han AAA-mesterskapet (Amateur Athletics Association) over 1 mile og 10 miles, samt for lag i terrengløp. 

Under OL 1900 i Paris var han favoritt på 800 meter, da han to uker før lekene hadde satt ny verdensrekord på 800 yards med tiden 1.57,8. Han innfridde forventningene og vant gull på 800 meter, foran amerikanerne John Cregan og David Hall. Han var også med på laget som vant gull i øvelsen 5000 meter for lag, som bare har blitt arrangert i OL denne ene gangen. 

Tysoe ble syk året etter og døde 27 år gammel av pleuritt.

## OL-medaljer
* 1900  Paris -  **Gull** i friidrett, 800 meter  Storbritannia
* 1900  Paris -  **Gull** i friidrett, 5000 meter lagkonkurranse  Blandede lag

## Eksterne lenker
*
Periode (fysikk)

**Periode** eller **syklus** refererer innen fysikk til tidsintervallet fra en regelmessig fysikalsk hendelse inntrer til samme hendelse gjentas. Begrepet blir fremfor alt brukt om svingninger og bølger, hvor en periode er den tiden en svingebevegelse bruker fra den er i en bestemt svingetilstand, til den er i samme svingetilstand neste gang. Med samme svingetilstand menes samme utslag og samme fartsretning.

Formel for å finne perioden til en bølge:
T = \frac{t}{n}, her står t for tid og n for antall svingninger på den tiden.

Eksempel på dette er: T = \frac{t}{n} = \frac{20 s}{80} = 0,25 s, det vil sei at det tar 0,25 sekunder for bølgen til å gjør en svingning.

Der **T** er tiden og **f** er frekvensen.

For frekvensen gjelder: f = \frac{n}{t}

Eksempel på dette er: f = \frac{n}{t} = \frac{80}{20 s} = 4,0 Hz, enheten for frekvens er hertz (Hz). Svaret betyr at det skjer fire svingninger per sekund.

## Referanser
Aldri på en lørdag

***Aldri på en lørdag*** var en norsk aktuelt underholdningsprogram med Erik Bye. Programmet som gikk på NRK Fjernsynet i 1982 og 1983.

Programmet gikk på søndagskveldene og var NRK Underholdningsavdelingens storsatsing i 1982. Flere aktuelle temaer ble tatt opp i serien, men gjennomgangstemaet var det nordiske samarbeidet.

## Referanser


## Eksterne lenker
*
Casa Vicens

**Casa Vicens** er en familiebolig i Barcelona, Catalonia. Bygningen er tegna av Antoni Gaudí for industrisjefen Manuel Vicens. Den var Gaudís første viktige verk, og står på UNESCOs verdensarvliste som en del av *[[Antoni Gaudís verker]]*.

Casa Vicens ble bygd i perioden 1883 til 1888, og ligger i Carrer de les Carolines 22–24, i distriktet Gràcia. Arkitekturen har innslag fra mange stilarter, særlig fra den mauriske stilen.

## Referanser


## Eksterne lenker
* Bilder av Casa Vicens
* Om Casa Vicens
Stenomatidae

* *[[Cerconota]]*
* *[[Stenoma]]*
* *[[Timocratica]]*

**Stenomatidae** er en ganske artsrik gruppe av sommerfugler som bare finnes i den nye verden, over 90% av de kjente artene lever i Sør-Amerika. De ble tidligere regnet til familien Oecophoridae, som de ligner sterkt, men er nå skilt ut som en egen familie. Flere arter kan gjøre betydelige skader på forskjellige tropiske frukttrær, blant andre cashewnøtt (*Anacardium occidentale*), piggannona (*[[Annona]] muricata*), avokado (*Persea americana*) og guava (*Psidium guajava*).

## Utseende
Små til middelsstore (vingespenn 10 – 50&nbsp;mm), kraftig bygde møll med avrundede vinger, som oftest grå- eller brunlige. Hodet er forholdsvis lite, palpene ikke påfallende lange, antennene er omtrent halvparten så lange som forvingene, trådformede med ganske lange, stive hår. Forvingene er avrundet firkantede til nesten ovale, med korte hårfrynser, bakvingene brede og avrundede med korte hårfrynser. Beina er temmelig lange og kraftige, med markerte sporer. **Larvene** er noe flate med korte bein og små vorteføtter, kroppen med enkelte korte børster.

## Levevis
Larvene har vanligvis et noe skjult levevis, noen gnager under barken på kvister, andre angriper frukter eller frøemner. De fleste er knyttet til busker eller trær, og familien angriper minst 16 forskjellige plantefamilier. Noen arter gjør skade på nyttetrær, for eksempel ødelegger *Stenoma cathesiola* barken på cashew-trær, mens *Stenoma catenifer* kan gjøre stor skade ved å spise av frøene i avokado-frukter – de ødelegger dermed hele frukten. *Timocratica albella* gjør skade på guava, mens *Cerconota anonella* kan gjøre betydelig skade på det tropiske frukttreet piggannona (guanabana).
## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Overfamilien Gelechioidea
********** Familien **Stenomatidae** – ca. 1200 arter fordelt på over 30 slekter, bl.a.:
*********** Slekten *Cerconota*
************ *Cerconota anonella* – gjør skade på piggannona
*********** Slekten *Stenoma*
************ *Stenoma catenifer* – gjør skade på avokado
************ *Stenoma cathesiola* – gjør skade på cashew-trær
*********** Slekten *Timocratica* – 46 arter
************ *Timocratica albella* – gjør skade på guava
************ *Timocratica palpalis* – kan gjøre noe skade på eukalyptus

## Kilder
* Hoddle, M.S. The Avocado Seed Moth, *Stenoma catenifer* Walsingham (Lepidoptera, Elachistidae).http://www.biocontrol.ucr.edu/Stenoma/Stenoma.html 

## Eksterne lenker
*
Fylkesvei 3632

**Fylkesvei 3632** går mellom Nilsesvoll og Lia i Grimstad kommune.

Frem til 2019 hadde veien betegnelsen fylkesvei 52 (Aust-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Casa Calvet

**Casa Calvet** er en bygning som er tegna av arkitekten Antoni Gaudí for en tekstilprodusent med navn Calvet. De nederste etasjene fungerte som kontorer, mens resten av bygningen var boareal. Bygningen ligger i Barcelona, i 1900 Carrer de Casp 48, Eixample.

Casa Calvet er et av de mest konvensjonelle verkene til Gaudí. Symmetrien, balansen og rytmen i denne bygningen er uvanlig til Gaudí å være. Kurvene på toppen av bygningen og inngangspartiet er imidlertid isolerte modernistiske elementer.

## Referanser


## Eksterne lenker
* Bilder av Casa Calvet
Henriette

**Henriette** er et opprinnelig fransk kvinnenavn, dannet som en feminin form av Henrik (fransk *Henri*), som kommer fra middelhøytysk *Haimirich* («hjemmets hersker»). Navnet har også blitt tatt i bruk på andre språk, og har kommet til norsk og dansk over tysk (derav den direkte uttalen) fra 1700-tallet. På norsk er dette tradisjonelt et forholdsvis sjeldent, borgerlig navn, mest brukt av døtre av embedsmenn og borgerskap på 1800-tallet og første del av 1900-tallet. Navnet har fått en renessanse de siste årtiene og vært et populært navn særlig på Oslo vest og tilsvarende områder.

## Utbredelse

|}

Henriette var et populært navn på norske jentebarn på 1990-tallet.

## Kjente personer med navnet

Personene i listen er ordnet alfabetisk.
* Henriette Andersen, nederlandsk jazzsangerinne
* Henriette Bie Lorentzen, norsk redaktør og motstandskvinne
* Henriette Bruusgaard, norsk programleder
* Henriette Henriksen, norsk håndballspiller
* Henriette Herz, tysk forfatter
* Line Henriette Hjemdal, norsk politiker
* Henriette Jæger (2003–), norsk friidrettsutøver
* Henriette Kjær, dansk konservativ politiker
* Henriette Lien (1969–), norsk skuespiller, danser og programleder
* Henriette Løvar, norsk grafisk designer og curlingspiller
* Louise Henriette av Oranien, kurfyrstinne av Brandenburg
* Henriette Paus, norsk pedagog og godseier
* Henriette av Nassau-Weilburg (1780–1857), tysk prinsesse
* Henriette Schønberg Erken, norsk kokebokforfatter
* Henriette Slorer, norsk danser
* Henriette Smeby, norsk skihopper
* Henriette Steenstrup (1974–), norsk skuespiller

## Referanser


## Eksterne lenker
*
Skaut

Et **skaut** er et hodetørkle eller sjal som dekker mesteparten eller hele håret og hodet hos en kvinne. Skaut kan ha ulik utforming og knyttes eller draperes på forskjellig vis.

Betegnelsen «skaut» ble opprinnelig brukt om et firkantet, hvitt stykke tøy av lin eller bomull. Ordet betyr «hjørne» eller «snipp» («noe som er skutt fram») og viser til tøystykket når det er brettet til en trekant og før det blir knyttet på hodet. I norsk tradisjon har plagget særlig blitt båret som «koneskaut» av gifte kvinner, i blant stivet og bundet over en valk. Tørklet har blitt knyttet bak på hodet eller under haken.

## Bruk

Skaut kan bli brukt av mange grunner. Plagget er praktisk for å beskytte håret og frisyren under arbeid og fritidsaktiviteter,  eller i dårlig vær, men kan også være pynt. Skaut kan dessuten markere sosial rolle, for eksempel ekteskapelig status, eller bæres for å overholde religiøse lover. Som andre plagg følger det moten og skikken i samtidskulturen.

Kirkens regler om kvinners plikt til å dekke til håret, særlig under gudstjeneste, og forbudet mot at de klipper det blir vanligvis begrunnet med formaninger fra apostelen Paulus. I kapittel 11 i Paulus' første brev til korinterne i Det nye testamentet  skriver han om kvinnene i de første menighetene: 

Flere steder i Norge har det opp til nyere tid vært vanlig å bruke skaut blant konservative kristne til daglig. I dag er det få  kvinner som bruker «kirkegangsskaut» under kirkelige handlinger i Norge.

Fra Voss ble det på 1800-tallet fortalt om skikken med «kue-skaut», koneskaut med blant annet avrundede hjørner, som synlig markør for «halvkoner», ugifte mødre med «uekte barn» født utenfor ekteskap.

Gifte ortodokse jødiske kvinner dekker til håret sitt i offentlighet og bruker derfor ofte skaut, eventuelt parykk. Hodetørkler brukes også blant kvinner i mange kristne grupperinger i Midtøsten og Øst-Afrika.

Hijab er eksempel på skaut benyttet av muslimske kvinner.

I katolske kirker er det ikke helt uvanlig å se kvinner dekke til hodet, selv om skikken har avtatt kraftig etter det andre vatikankonsilet på 1960-tallet. Mange bruker bare en vanlig lue eller liknende hverdagslig hodeplagg, men en ser også enkelte kvinner bruke den tradisjonelle mantilla eller et løst sjal, da spesielt katolske kvinner med bakgrunn fra Midtøsten og Det indiske subkontinent.

## Se også
* Durag
* Hodetørkle
* Hijab, skaut brukt av muslimske kvinner
* Palestinaskjerf, keffiyeh
* Skjerf
* Tagelmust
* Turban
* Klaft, oldegyptisk hodebekledning
* Sjal, lett eller bredt skjerf som legges om skuldrene
* Slør, gjennomsiktig hodebekledning eller tekstil
* Bandanna, moderne, fargerikt hodetørkle båret av kvinner og menn
* Dupatta, tradisjonelt indisk sjal

## Referanser
Malta (andre betydninger)

**Malta** kan vise til:

*Malta – en republikk i Middelhavet
*Malta (band) – tidligere svensk popduo
*Malta (elv) – i Østerrike
*Malta (Paraíba) – en brasiliansk kommune i delstaten Paraíba
*Malta (øy) – den største øya i republikken Malta
Houston Dynamo

**Houston Dynamo** er en amerikansk fotballklubb som spiller i Major League Soccer.
Dominic Kinnear er trener for klubben. De spiller sine hjemmekamper på BBVA Compass Stadium som har en kapasitet på omtrent 22&nbsp;000.  

Klubben ble stiftet i 2005 og eies av AEG. 

## Spillerstall

### Utlånte spillere

## Eksterne lenker
*
Hellmuth Heye

**Hellmuth Guido Alexander Heye** (født 9. august 1895 i Beckingen i Tyskland, død 10. november 1970 i Mittelheim i Tyskland) var en tysk offiser (admiral) under den andre verdenskrig. Han deltok også i første verdenskrig.

## Karriere i marinen
Etter at Heye sluttet på skolen, meldte han seg med en gang inn i Kaiserliche Marine. Fra april 1939 til september 1940 var han kommandør på den tunge tyske krysseren Admiral Hipper. Den 8. april 1940, da krysseren og andre tyske skip var på vei for å sette i land tropper i Trondheim, møtte flåteavdelingen den engelske jageren HMS «Glowworm» som ble senket. Skipets kaptein, Gerard Roope, druknet mens han utrettelig strevde med å redde andre av mannskapet som var havnet i sjøen.

Gjennom Røde Kors sendte Heye et brev til det britiske Admiralty der han roste det personlige mot som var blitt utvist av «Glowworm»s kaptein og mannskap, og dette bidro til at LtCdr Gerard Roope mottok (posthumt) annen verdenskrigs første Victoria Cross.

I 1941 ble Heye forfremmet til viseadmiral. Fra september til november 1942 var han kommanderende admiral for de tyske marinestyrkene i Svartehavet. Fra april 1944 var han admiral for enheten som omfattet miniubåter, marinens kommandostyrker, sprengningsbåter og kampsvømmere (marinejegere). Han fikk  Jernkorsets ridderkors 18. januar 1945. 

I 1945/46 var han internert av britiske styrker i Ostholstein.

## Sivile karriere
Etter den annen verdenskrigen ble Heye medlem av CDU, og var medlem av Forbundsdagen 1953–1961. I 1961–1964 var han *Wehrbeauftragter* (ombudsmann for Forsvaret).

## Referanser


## Eksterne lenker
* 
*
Benjamin Graham

**Benjamin Graham** (født 8. mai 1894, død 21. september 1976) var en fremstående professor i økonomi og skrev om investeringsteori. Har blant annet skrevet bøkene *Security Analysis* og *The Intelligent Investor*. Graham er også blitt kalt «Den moderne verdipapiranalysens far». Den amerikanske investoren og milliardæren Warren Buffett har studert under Graham og er sterkt influert av han.

## Bibliografi
* med David Dodd: *Security Analysis* (1934)
* *The Intelligent Investor*

## Referanser
Toronto FC

**Toronto FC** er en kanadisk fotballklubb i Toronto. Klubben spiller i Major League Soccer, og er det første laget utenfor USA som spiller i serien.  

Klubben ble grunnlagt i 2006 og eies av MLSE. 

## Spillerstall

### Utlånte spillere

## Eksterne lenker
*
Lofothest

**Lofothesten** menes å være en norsk hesterase, Lofoten i Nordland fylke. Rasen skal ha dødd ut ut tidlig på 1900-tallet og ble brukt blant annet til å dra opp båter med. De var på størrelse med en liten Nordlandshest/lyngshest og var ca. 120 – 130&nbsp;cm i mankehøyde.

Det står et eksemplar som sies å være av denne rasen utstoppet på zoologisk museum i Bergen fra 1899.

Ser man litt nærmere på historie, er det mer sannsynlig at den utstoppede hesten kom fra Salten, og at den er en helt alminnelig type hest fra denne tiden. Den lange raggen er mest sannsynlig enten et resultat av at hestene i disse områdene levde utendørs, eller at den led av PPID (tidligere kalt Cushings desease), eller en kombinasjon av begge. Det samme gjelder det kjente bildet av en mørk hest med samme type pels. Denne kom antakelig fra Korgen.

Det finnes mange bilder av hester fra dette området som ser ut som de andre små hestene fra Norge, tatt i samme tidsrom, så det er stor sannsynlighet for at alle disse er etterkommere av de samme hestene som har levd i Norge siden mer eller mindre jernalderen. Siden hestene i Lofoten bodde mest ute i hardt klima, er det naturlig at de ble litt mindre enn de andre hestene i Nord, og at de hadde lengre vinterpels. Mye kan også tyde på at de har blitt krysset med raser fra sør i Europa, som følge av import eller plyndring i vikingtiden, men dette gjelder forsåvidt ikke bare Lofoten, og antagelig ikke bare en enkelt hesterase.

Omtale av Lofthesten i  NORDEN 1897:

”Totalinntrykket er gunstig og melder en gjennomgående symetrisk bygget og sterk hest, som ved ordentlig dressur (hva nu i høy grad mangler) ville gi en for forholdene aldeles utmerket passende hest, hvis dyder, når de ble kjent i andre distrikter, utvilsomt med tiden ville gi til en ikke ringe eksport".

## Eksterne lenker
* Digitalt fortalt: "På Bergen Museum står en hest" (skrevet av Jo Høyer, Bergen Museum) (besøkt 13. april 2011) 
* Lofothesten (skrevet av Ane Nordstrand)
* Norges eneste utegangerhest - Lofothesten (skrevet av Eilif Frantzen)
Apostelbrødrene

**Apostelbrødrene** var et kristent inspirert ordenslignende fellesskap i Nord-Italia som fra omkring 1260 ble oppfattet som kjettersk av paven og som ble utsatt for forfølgelse.

Fellesskapets grunnlegger var Gerardo Segarelli, en enkel mann som var blitt influert av Joakim av Fiores tanker. Etter at Segarelli var blitt tatt til fange i 1294 og brent i Parma i år 1300, ble *[[Fra Dolcino]]* hans etterfølger. Grupperingen gikk under omkring år  1307.

## Litteratur
*Johann Lorenz von Mosheim: «Geschichte des Apostel-Ordens in dreien Büchern» i *Versuch eines unparteischen und gründlichen Ketzergeschichte,* Helmstaedt 1748.
*Antonio Gallenga Mariotti L.: *Historical memoir of Fra Dolcino and his times,* Brown, London 1853, s. 85-118

## Eksterne lenker
* Häresie – Apostelbrüder
Lille Tøyen Fotballklubb

**Lille Tøyen Fotballklubb** (stiftet i 1982) er en fotballklubb som dekker områdene Lille Tøyen, Hasle, Lilleberg, Hovin, Keyserløkka og Ensjøbyen nær Oslo Sentrum. Klubben har ca 550 medlemmer, i all hovedsak barnespillere.  A-laget befinner seg for tiden i Oslo Fotballkrets 4. divisjon sesongen 2018, mens øvrige lag spiller i aldersbestemte serier satt opp av Oslo fotballkrets. De yngste spillerne spiller i klubbens egne Mikroserie, som avvikles på Hasle skoles kunstgressbane. A- laget spiller sine hjemmekamper på Brynbanen eller Lørenbanen på Økern. 

I sommerhalvåret trener lagene på Lille Tøyen grusbane, Teglverket kunstgressbane, Hasle skoles kunstgressbane, Caltexløkka og Brynbanen. Om vinteren trener lagene i gymsalen på Hasle skole og på Caltexløkka.

## Målsetning
Klubbens mål er å gi et aktivitetstilbud til flest mulig i lokalmiljøet og bydelen. Klubben vil tilrettelegge for et positivt og godt miljø for barna og deres foreldre. Klubbens A-lag har som ambisjon å være i toppen i 4. divisjon og delta i Norgesmesterskapet for senior. 

## Økonomi
Klubben baserer det meste av sin virksomhet på frivillig innsats fra foreldrene til spillerne. 

Klubbens inntekter er i hovedsak medlemskontingenter og treningsavgifter, offentlige tilskudd og bidrag fra Grasrotandelen. Klubben har også noe inntekt fra kiosksalg, kakelotterier og lignende.

Klubbens utgifter er i hovedsak kostnader for å delta i seriespill, leie av treningsfasiliteter og innkjøp av utstyr.

## Eksterne lenker
* 
* Bryn Kunstgress - Nordic Stadiums
«Lütjens»

«**Lütjens**» (D 185) var en missiljager i Bundesmarine og senere i Deutsche Marine. Skipet var oppkalt etter den tyske admiralen Günther Lütjens, som ledet «Bismarck» på sitt første og siste oppdrag.

Etter 30 år ble hun tatt ut av tjeneste 18. desember 2003.
Sacred Reich

**Sacred Reich** er et amerikansk thrash metal-band, stiftet i Phoenix i Arizona i 1985. Bandet ble oppløst i 2000, men gjenforent som turnéband i 2006. Den 23. august 2019 utga det sitt femte studioalbum, *Awakening*, det første studioalbumet siden *Heal* i 1996. Dette var også den første albuminnspillingen med Dave McClain og Joey Raziwill, som nå har permanent erstattet Greg Hall og Jason Rainey. (Dave McClain spilte forøvrig også trommer på *Heal*.)

I september 2020 oppga Sacred Reich at arbeidet med et sjette studioalbum var igang.

## Medlemmer
*Phil Rind – Vokal og bass (1985-2000, 2006–idag)
*Wiley Arnett – Lead Guitar (1986-2000, 2006–idag)
*Dave McClain – Trommer (1991–1997, 2018–idag)
*Joey Radziwill – Rytmegitar (2019–idag)

### Tidligere medlemmer
*Dan Kelly – Vokal (1985–1986)
*Jeff Martinek – Gitar (1985–1986)
*Greg Hall – Trommer (1985–1991, 1997–2000, 2006–2018)
*Jason Rainey – Gitar (1985–2000, 2006–2019), sluttet i 2019 på grunn av helseproblemer, døde av hjerteinfarkt den 16. mars 2020.

## Utvalgt diskografi
**[[Ignorance]]* (1987)
**[[Surf Nicaragua]]* (EP, 1988)
**Alive at the Dynamo* (EP, 1989)
**The American Way* (1990)
**A Question* (EP, 1991)
**Independent* (1993)
**[[Heal]]* (1996)
**[[Still Ignorant]]* (konsertalbum, 1996)
**Surf Ignorance* (samlealbum, 2007)
**Awakening* (2019)

## Eksterne lenker
* 
* 
*
Fylkesvei 3438

**Fylkesvei 3438** går mellom Laget i Tvedestrand og Fie i Risør kommune.

Frem til 2019 hadde veien betegnelsen fylkesvei 1 (Aust-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Nils Røsholt

**Nils Røsholt** (født 20. mai 1949) er tidligere ordfører i Lardal kommune i Vestfold. Han ble valgt til ordfører 2003 i et valgteknisk samarbeid med Høyre, som fikk varaordfører. Røsholt representerer Senterpartiet.

Røsholt er bonde og driver også et firma som selger landbruksmaskiner.

## Referanser


## Eksterne lenker
*
Fylkesvei 91 (Aust-Agder)

**Fylkesvei 91 i Aust-Agder** gikk mellom Høl og Seland i Vegårshei kommune. Veien var 27,0&nbsp;km lang.

2019 ble veien del av fylkesvei 414.

## Kommuner og knutepunkter

* Molandsveien fra Høl mot  Ubergsmoen
* Moveien fra Sundet til Øygardslia (7,7&nbsp;km)
* Sundet bru (Sundet, 24 m)
*Kommunal vei Sinesveien fra Ljomnes bru til Knatten &rarr;  Ufsvatn

*
* Ettestølveien fra Espelandsmyr til  Moland (6,8&nbsp;km)
* Telemarksveien fra Seland mot  Ubergsmoen, og mot  Myråsen i Åmli

## Referanser


## Eksterne lenker
* Vegvesenets vegkart
Anita Orlund

**Anita Orlund** (født 7. september 1964) er en norsk tidligere politiker (Ap). Hun var ordfører i Skedsmo kommune i Akershus fra 2005 til 2011. Hun ble ordfører i 2005 etter at daværende ordfører Andreas Hamnes  søkte permisjon. Etter valget i 2007 ledet hun en koalisjon bestående av Ap, SV, KrF, Sp og V. Anita Orlund gikk av som ordfører i 2011. Anita Orlund ble i 2012 ansatt som administrerende direktør i næringslivsorganisasjonen Kunnskapsbyen Lillestrøm.

Fra juni 2018 var hun rådmann i Nannestad kommune. Hun var kommunedirektør i Sør-Odal kommune fra august 2021 til 14. mars 2024.  

## Referanser


## Eksterne lenker
*
Ouzel

**Ouzel** (tidligere kalt **Lovat**) er en elv i England. Den er en bielv til Great Ouse, og renner fra Chiltern Hills til Newport Pagnell, en strekning på omkring 32&nbsp;km.

## Navn
Elven er vanligvis kalt for Ouzel, unntatt i nærheten av Newport Pagnell hvor begge navnene er i bruk. Det gamle navnet Lovat er kjent fra det 1200-tallet i formen *Lovente*. Et kart fra 1724 markerer elven som *Lowsel R*, mens et fra 1765 kaller den Ouzel. Ordnance Survey bruker kun Ouzel, unntatt nord for innsjøen Willen Lake hvor de to navnene om hverandre.

## Løp
Elven har sitt utspring rett nord for Dagnall. Den renner så langs grensen mellom Bedfordshire og Buckinghamshire. Den tar opp i seg tre mindre bielver: Ouzel Brook fra Houghton Regis, Whistle Brook fra Pitstone og Clipstone Brook fra Milton Bryan. Elven renner så gjennom Leighton Buzzard og Milton Keynes. Den møter der enda en bielv, Water Eaton Brook. Ved Newport Pagnell renner den inn i Great Ouse.

## Referanser
Sala Niejta

**Sala Niejta** (alternative navn: **Sala Neide** og **Sala Neida**) er en samisk gudinne som knyttes til solen.
## Se også
* Rana Niejta
Ghost Whisperer

***Ghost Whisperer*** er en amerikansk fantasy-dramaserie som gikk på CBS fra 2005 til 2010. Serien handlet om en ung kvinne som hadde en spesiell evne til å se og høre de døde. Sjeler som ennå ikke hadde forlatt jorden søkte hjelp fra Melinda så de kunne gå over til den andre siden. Jennifer Love Hewitt spilte hovedrollen. 

Melinda Gordon er sammen med Jim Clancy (David Conrad) som begynte å hjelpe henne med og finne ut hva spøkelset vil. Han begynte å hjelpe henne med det, etter at Andrea, hennes gode venninne som jobbet med henne i butikken hennes i Grandveiw, døde i en tragisk flyulykke.

Melinda Gordon (Jennifer Love Hewitt) går gjennom mye fare når hun prøver å hjelpe gjenferdene som kommer til henne. Melinda har en mor og en mormor som også kan se spøkelser. Melinda og mormoren (som ikke lever lenger) har alltid klart å takle kreftene sine på en helt annen måte enn hva moren til Melinda klarer. I mange år prøvde hun å stenge alt ute. I slutten av sesong to fikk man vite at Melinda har en bror, og videre i sesong tre er moren veldig hemmelighetsfull. Da kommer sannheten om faren fram, at de alltid har bodd i byen Grandveiw som Melinda bor i nå og at Melinda bør komme seg bort fra byen så fort som mulig. 

I Norge gikk serien på FEM. 

## Skuespillere
* Jennifer Love Hewitt – Melinda Gordon
* David Conrad – Jim Clancy
* Aisha Tyler – Andrea Moreno 
* Camryn Manheim – Delia Banks

## Referanser


## Eksterne lenker

*
Følg oss hjem, Ole Paus

***Følg oss hjem, Ole Paus*** er et musikkalbum som er laget av den musikalske gruppen Leieboerne, som ellers opptrer live med Neil Young-covere i Young Neils. Gruppen besto ved denne utgivelsen av Lars Lillo-Stenberg, Palle Krüger, Per Vestaby, Jørn Christensen, Geir Lynnismann Sundstøl, Jørun Bøgeberg, Live Maria Roggen og Line Lockert. På platen tolker Leieboerne sanger av visesangeren Ole Paus, som en hyllest til Paus i anledning hans 60-årsdag. Platen ble utgitt 17. september 2007 av Kirkelig kulturverksted. Platen fikk gode anmeldelser.

## Sporliste
# «Leieboer I»	
# «Blues for Pyttsan Jespersens pårørende»
# «Ingenting å være redd for»
# «Trøstevise i ren A-dur»
# «Farvel til mamma»
# «Ruben bærer lyset»
# «Minner»
# «Født på et fjell»
# «Sett deg ned»
# «Disponenten er full»
# «En sang igjen»
# «Jeg stikker»
# «Ganske vanlig Sherry, simpelthen»
# «Leieboer II»

## Kilder
*